CONVOCATÒRIA D'AJUDES PER A LA FORMACIÓ EN IDIOMES A TRAVÉS DE CURSOS D'AULAS I PROVES OFICIALS D'IDIOMES REALITZATS DURANT EL CURS 2023-2024 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/47920)
  + [Valencià](/va/acuerdo/47663)






Selector de idioma

Leer

* [Español](/es/acuerdo/47831)
* [Valencià](/va/acuerdo/47937)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES PER A LA FORMACIÓ EN IDIOMES A TRAVÉS DE CURSOS D'AULAS I PROVES OFICIALS D'IDIOMES REALITZATS DURANT EL CURS 2023-2024[Butlletí Oficial Universitat d'Alacant](/ca/Publicacion)
======================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES PER A LA FORMACIÓ EN IDIOMES A TRAVÉS DE CURSOS D'AULAS I PROVES OFICIALS D'IDIOMES REALITZATS DURANT EL CURS 2023-2024

Data d'aprovació
:   29/01/2024

Data de publicació
:   30/01/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/47407)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/47306)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/47510)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES PER A LA FORMACIÓ EN IDIOMES A TRAVÉS DE CURSOS D'AULAS I PROVES OFICIALS D'IDIOMES REALITZATS DURANT EL CURS 2023-2024&url=https://www.boua.ua.es/va/acuerdo/47814)

**Títol:** CONVOCATÒRIA D'AJUDES PER A LA FORMACIÓ EN IDIOMES A TRAVÉS DE CURSOS D'AULAS I PROVES OFICIALS D'IDIOMES REALITZATS DURANT EL CURS 2023-2024

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 29 de gener de 2024

CONVOCATÒRIA D'AJUDES PER A LA FORMACIÓ EN IDIOMES A TRAVÉS DE CURSOS D'AULAS I PROVES OFICIALS D'IDIOMES REALITZATS DURANT EL CURS 2023-2024

1.    Objecte de la convocatòria

L'objecte d'aquesta convocatòria és la concessió, en règim de concurrència competitiva, d'ajudes per a fomentar l'aprenentatge d'idiomes entre l'alumnat de la UA, especialment entre estudiants de primer i segon any d'estudis de grau, amb l'objectiu que puguen fer en els últims anys d'estudis universitaris un intercanvi acadèmic internacional en les millors condicions de formació lingüística.

El coneixement d'idiomes contribueix d'una manera essencial a la formació integral de l'alumnat. El seu aprenentatge s'ha convertit en un objectiu fonamental de les polítiques de formació perquè afavoreix la lliure circulació, la comunicació i l'ampliació de les oportunitats laborals. El Vicerectorat de Relacions Internacionals i Cooperació per al Desenvolupament, conscient d'això, impulsa ajudes per a la realització de cursos d'idiomes d'AULAS i proves oficials d'idiomes.

2.    Activitats subvencionades

Es concediran ajudes per als cursos o proves d'idiomes següents:

a) Ajudes Tipus 1, per a subvencionar els cursos següents:

-       Cursos d'AULAS de llengua general que tinguen una duració mínima de 50 hores lectives.

-       Cursos d'AULAS Exàmens Oficials Cambridge (FCE, CAE, CPE).

-       Cursos d'AULAS de Llengua general per a anivellament coordinats des dels Centres.

b) Ajudes Tipus 2, per a subvencionar les proves següents:

- Proves oficials d'idiomes previstes en el [PLA D'ACREDITACIÓ LINGÜÍSTICA. Servei de Llengües:](https://sl.ua.es/va/acreditacio/acreditacio-en-llengues.html) <https://sl.ua.es/va/acreditacio/acreditacio-en-llengues.html>

3.    Requisits de les persones beneficiàries

Per a sol·licitar la participació en aquesta ajuda i obtenir la condició de beneficiari l'alumnat ha de complir els requisits següents:

·         Estar matriculat/ada a la Universitat d'Alacant durant el curs 2023/2024 en estudis conduents a l'obtenció d'un títol oficial de grau.

·         Haver superat la prova oficial o el curs d'idiomes d'AULAS per al qual se sol·licita l'ajuda, en el període comprès entre setembre de 2023 i agost de 2024.

4.    Nombre i dotació de les ajudes.

4.1. La dotació màxima per a aquesta convocatòria, que tindrà caràcter estimatori, és de 100.000 € i es troba consignada en la clau orgànica 14072V3930, del Servei de Relacions Internacionals. El pagament d'aquesta dotació està supeditat a la disponibilitat pressupostària de la UA. En cas d'esgotar el pressupost, s'adjudicaran les ajudes per la prioritat establida en el barem fins a esgotar aquesta quantitat.

4.2. La quantitat de l'ajuda serà la següent:

a) Ajuda tipus 1: fins a un màxim de 200 €.

b) Ajuda tipus 2: fins a un màxim de 100 €.

4.3. Es tindrà dret a percebre, com a màxim:

- En el primer període de sol·licitud: una ajuda de tipus 1 i una de tipus 2; o dues ajudes de tipus 2.

- En el segon període de sol·licitud: dues ajudes de tipus 1 (un curs de 2n quadrimestre + un curs intensiu d'estiu); o una ajuda de tipus 1 i una de tipus 2; o dues ajudes de tipus 2.

4.4. L'import de l'ajuda adjudicada no podrà superar el cost real de les taxes abonades per l'alumnat sol·licitant.

4.5. Si no s'esgotara el crèdit disponible, es podrà completar l'ajuda adjudicada inicialment, de manera lineal, sempre que no se supere el cost real de les taxes abonades.

4.6. Igualment, es podrà completar l'ajuda adjudicada inicialment si es rep algun altre finançament extern a la UA destinada per a la mateix finalitat. En aquest cas, l'ajuda es completarà segons els requisits establits per l'organisme corresponent.

5.    Termini i procediment de presentació de sol·licituds

5.1. Termini de presentació

S'obriran dos períodes de sol·licitud:

-       El primer termini per a sol·licitar l'ajuda serà de l'1 al 16 de febrer del 2024, per als cursos o proves superats des de l'1 setembre al 31 de desembre del 2023.

-       El segon termini de sol·licitud serà del 5 al 20 de setembre del 2024 per als cursos o proves superats des de l'1 de gener al 31 agost del 2024.

5.2. Procediment de presentació

5.2.1. L'alumnat interessat a sol·licitar l'ajuda haurà d'emplenar el formulari de sol·licitud publicat en la pàgina web següent:

<https://sri.ua.es/va/movilidad/ajudes-per-a-formacio-i-acreditacio-d-idiomes.html>

Una vegada emplenat el formulari, caldrà prémer el botó acceptar i s'obtindrà un número de registre que s'ha de conservar.

5.2.2 El formulari de sol·licitud haurà d'emplenar-se tantes vegades com ajudes se sol·liciten.

5.2.3 En tractar-se d'una ajuda que no està exempta de tributar per l'Impost sobre la Renda de les Persones Físiques, serà necessari lliurar degudament emplenat i signat, durant el termini de sol·licitud corresponent, el document de comunicació de dades al pagador a l'efecte de l'IRPF (Model 145), disponible en la pàgina web següent:

<https://sri.ua.es/va/movilidad/ajudes-per-a-formacio-i-acreditacio-d-idiomes.html>

5.2.4. Les Facultats i l'Escola Politècnica Superior de la UA podran sol·licitar l'ajuda d'idiomes per als cursos d'anivellament. El centre haurà de tenir registre de l'alumnat sol·licitant i verificar la realització i la superació del curs. En aquest cas, el Vicerectorat de Relacions Internacionals i Cooperació per al Desenvolupament transferirà directament al centre sol·licitant i organitzador del curs l'import de l'ajuda corresponent als seus estudiants, sempre que el centre haja finançat aquest curs d'AULAS i l'alumnat l'haja superat.

En aquest cas, una vegada comprovat que el curs ha sigut superat per l'alumnat del centre i que ha sigut prèviament abonat al Centre Superior d'Idiomes, es podrà fer directament el pagament al centre corresponent, que haurà d'expedir la certificació acreditativa del pagament.

6.    Criteris d'adjudicació

6.1. L'assignació d'ajudes es farà per una comissió presidida per la vicerectora de Relacions Internacionals i Cooperació per al Desenvolupament o persona en qui delegue, i s'adjudicarà a aquells/es estudiants que, reunint els requisits, tinguen la puntuació més alta després de l'aplicació del barem de la convocatòria. Tindran prioritat per a la percepció de l'ajuda les sol·licituds d'ajuda tipus 1 sobre les de tipus 2.

6.2. El barem que s'aplicarà serà el següent:

a) Curs acadèmic de la titulació en què estiga matriculat el/la estudiant en la UA en el moment de la sol·licitud:

Primer curs: 3 punts

Segon curs: 2,5 punts

Tercer curs: 2 punts

Quart curs: 1,5 punts

Cinquè curs: 1 punt

b) La continuïtat en la formació lingüística, prioritzant els nivells més alts, segons les següents taules:

Ajudes tipus 1

-Superar, en el període que s'indica en aquesta convocatòria, algun d'aquests nivells d'AULAS:

C2 (segona part): 3 punts

C1 (segona part): 2 punts

B2 (segona part): 1,5 punts

B1 (segona part): 1 punt

Ajudes tipus 2

-Superar proves oficials de nivell B2, C1 o C2 o equivalents segons la normativa de la Universitat d'Alacant per a l'acreditació interna de competències lingüístiques.

C2: 2 punts

C1: 1,5 punts

B2: 1 punt

6.3. En cas d'empat, s'atendrà la major puntuació obtinguda en els apartats del barem que s'indiquen, segons l'ordre de prelació següent: 1r: apartat a); 2n: apartat b). En cas de persistir l'empat, s'utilitzarà l'ordre alfabètic del primer cognom de les persones sol·licitants, que començarà l'ordenació per la lletra "W" d'acord amb el resultat del sorteig a què es refereix el Reglament General d'Ingrés del Personal al Servei de l'Administració de l'Estat, publicat en el BOE de 29 de juliol de 2023.

7.    Òrgan gestor i Comissió de Valoració

7.1. Òrgan gestor

L'òrgan gestor de la convocatòria, el Servei de Relacions Internacionals, s'encarrega de l'ordenació i la instrucció del procediment i acordarà totes les actuacions necessàries per a la determinació, el coneixement i la comprovació de les dades d'acord amb les quals ha de dictar-se resolució.

La unitat administrativa de referència és la Unitat de Convocatòries i Gestió Econòmica d'aquest servei, contacte: o.cosnenhno@nl.hm.

Quan la sol·licitud no reunisca els requisits o no s'acompanye la documentació que resulte exigible es notificarà a la persona sol·licitant la causa que impedeix la continuació del procediment, i se li requerirà perquè d'acord amb la legislació de procediment administratiu comú esmene la falta o acompanye els documents preceptius amb indicació que si així no ho fera es tindrà per desistida la seua petició prèvia resolució que haurà de ser dictada en els termes previstos legalment.

7.2. Comissió de Valoració

La Comissió de Valoració titular estarà formada per:

-       Presidenta: vicerectora de Relacions Internacionals i Cooperació per al Desenvolupament

-       Secretaria: subdirectora de Gestió de Projectes de Mobilitat

-       Vocal: directora del Servei de Relacions Internacionals

La Comissió de Valoració suplent tindrà la composició següent:

-       President: director del Secretariat de Mobilitat

-       Secretaria: subdirectora de Mobilitat d'Estudiants

-       Vocal: gestora en cap de Convocatòries i Gestió Econòmica

La Comissió de Valoració es reserva el dret de convocar les persones candidates per a contrastar qualsevol informació relacionada amb el contingut de la sol·licitud.

Tots i cadascun dels membres integrants de la Comissió de Valoració hauran d'emplenar i signar el corresponent document DACI (Declaració d'Absència de Conflicte d'Interessos).

8.    Resolució, notificació i publicació dels resultats

8.1. Atès el principi de transparència arreplegat en la Llei 40/2015, d'1 d'octubre, de règim jurídic del sector públic, i al que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases i les seues dades d'aplicació es faran en l'adreça web <https://sri.ua.es/va/movilidad/ajudes-per-a-formacio-i-acreditacio-d-idiomes.html>, que substituirà la notificació a les persones interessades i produirà els mateixos efectes.

8.2. Expirat el termini de presentació de sol·licituds, el Servei de Relacions Internacionals publicarà la relació provisional d'aspirants que han obtingut l'ajuda i, si és el cas, les sol·licituds excloses provisionalment i els motius d'exclusió.

En la resolució provisional s'indicaran:

- Les persones beneficiàries de l'ajuda tipus 2 per superació d'una prova oficial d'idiomes que hauran de presentar en el Servei de Relacions Internacionals, tant el rebut de les taxes abonades com el títol o el document acreditatiu de la superació de la prova.

- Les persones que encara no hagen lliurat el Model 145 esmentat en l'apartat 5.2.3.

- Les sol·licituds excloses provisionalment i els motius d'exclusió.

Es concedirà un termini de 10 dies hàbils a partir de l'endemà de la publicació de la resolució provisional, perquè les persones sol·licitants lliuren la documentació sol·licitada, esmenen el defecte que n'haja motivat l'exclusió, o al·leguen el que creguen convenient davant de l'òrgan gestor per a corregir qualsevol error que s'hi haja pogut produir.

Els qui no lliuren la documentació requerida en el termini establit s'entendrà que renuncien a l'ajuda i es disposarà d'aquesta per a noves persones beneficiàries. Així mateix, les persones sol·licitants que no esmenen en l'esmentat termini quedaran decaigudes de la seua petició.

Tant els documents com les esmenes hauran de presentar-se a través de la sol·licitud corresponent (disponible per a aquesta finalitat en la web) en UACloud > Sol·licituds UA > Inici > "SRI. Mobilitat. Consultes, sol·licituds, suggeriments i queixes" indicant Tipus "Consulta/Sol·licitud"; o bé mitjançant UACloud > eAdministració > Instància Genèrica dirigida al Servei de Relacions Internacionals.

8.3. Transcorregut aquest termini i una vegada revisades les al·legacions, el Servei de Relacions Internacionals publicarà la relació definitiva de persones sol·licitants que han obtingut l'ajuda i, si escau, les sol·licituds excloses de manera definitiva.

9.    INCOMPATIBILITAT DE LES AJUDES

Les ajudes d'idiomes no seran compatibles amb altres ajudes o formes de finançament que puga obtenir o rebre l'alumnat per a aquests cursos/proves, inclosa l'exempció de les taxes de matrícula.

10. Marc legal i pressupostari

La convocatòria d'ajuda, amb referència 2024SBV018, que serveix de base reguladora es troba recollida en la línia de subvenció 2024LS016 del Pla Estratègic de Subvencions 2024 de la Universitat d'Alacant.

La subvenció assignada a cada ajuda s'ajustarà al que disposa la llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, Llei 1/2015, de 6 de febrer, d'Hisenda Pública, del Sector Públic Instrumental i de Subvencions, a les regulacions, requisits i termes establits per les normes de funcionament intern de la Universitat d'Alacant i la present convocatòria.

La dotació de les ajudes de caràcter estimatiu d'un màxim de 100.000 € euros serà sufragada amb càrrec al capítol IV orgànica 44255V8793 del pressupost del Servei de Relacions Internacionals. D'acord amb l'article 167 d'aquesta Llei 1/2015, la concessió està condicionada a l'existència, en el pressupost de l'exercici econòmic 2024, de crèdit adequat i suficient per a això. S'hi aplicaran les retencions de rendes que, si escau, establisca la legislació vigent.

11. Obligacions, justificació de persones beneficiàries i pagament

11.1.  Obligacions de les persones beneficiàries

Són obligacions de les persones beneficiàries, a més de les establides en la Llei 38/2003, general de subvencions, les següents:

1.    Comunicar a la universitat l'obtenció de subvencions o beques per a la mateixa finalitat, procedents de qualsevol administració o ens públic o privat nacional o internacional.

2.    Posar en coneixement de la universitat l'anul·lació de matrícula, com també qualsevol alteració de les condicions tingudes en compte per a la concessió de la beca.

A més, són obligacions de les persones beneficiàries, l'acceptació i la justificació de l'ajuda, les previstes en l'article 14 de la Llei 38/2003, general de subvencions, d'entre les que es troben:

a)    Realitzar l'activitat que fonamenta la concessió de l'ajuda en els termes establits en aquestes bases reguladores i altra normativa d'aplicació.

b)    Sotmetre's a les actuacions, la comprovació, el seguiment i l'avaluació de la unitat gestora i òrgans de control interns i externs.

c)    Conservar els documents justificatius de l'activitat, una vegada realitzada, que ha d'incloure els documents electrònics, en tant que puguen ser objecte d'actuacions de comprovació i control.

d)    Garantir, sota la seua responsabilitat, que les dades i documents presentats per a l'obtenció i justificació de la subvenció per part del beneficiari són vertaders.

11.2.  Justificació de persones beneficiàries i pagament

La justificació del destí de l'ajuda al compliment de la seua finalitat serà prèvia a la concessió, mitjançant la comprovació dels requisits exigits per a l'adjudicació. La Universitat procedirà d'ofici al pagament de la subvenció concedida.

L'incompliment per la persona beneficiària de qualsevol dels requisits i obligacions, establits en la resolució de concessió de la subvenció i en aquesta convocatòria i bases reguladores, podrà donar lloc a la revocació total o parcial de la subvenció i al reintegrament, si escau, de les quantitats indegudament percebudes.

12. Protecció de dades de caràcter personal

D'acord amb el que disposa la legislació vigent en matèria de protecció de dades, la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió feta en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació en aquesta.

En el marc dels tractaments esmentats, les dades seran cedides a:

-       Entitats financeres

-       Administració Autonòmica i local

-       Centres i organismes: CSI.

L'alumnat participant en aquesta convocatòria pot exercir els seus drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/va/index.html>. Pot, així mateix, posar-se en contacte amb el delegat de Protecció de Dades a través de l'adreça [cxl@iz.dq](mailto:pge@ml.ty).

La informació addicional i detallada sobre Protecció de Dades, els seus drets i la Política de Privacitat de la Universitat d'Alacant, pot consultar-se en l'enllaç següent: <https://seuelectronica.ua.es/va/privadesa.html>

13. Recursos

Contra la convocatòria, les bases i qualsevol acte administratiu que se'n deriven, que esgoten la via administrativa, podrà interposar-se recurs contenciós administratiu davant del jutjat contenciós administratiu d'Alacant que siga competent, en el termini de dos mesos comptadors a partir de l'endemà de publicar-se, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgànica 2/2023, de 22 de març, del Sistema Universitari i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta, davant de la rectora, d'acord amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la comissió de valoració podrà interposar-se el recurs d'alçada previst en l'article 121 de la Llei 39/2015, en el termini d'un mes comptador des de l'endemà de les publicacions o notificacions. El recurs podrà interposar-se davant de l'òrgan que va dictar l'acte que s'impugna o davant de la rectora com a òrgan competent per a resoldre'l. D'acord amb l'article 122 de la Llei 39/2015, no es podrà presentar recurs contra els actes de tràmit, tret que aquests decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà ser al·legada per les persones interessades per a la consideració en la resolució que pose fi al procediment.

Alacant, 29 de gener de 2024

La rectora,

PD de signatura, la vicerectora de Relacions Internacionals i Cooperació per al Desenvolupament

(Resolució de 22 de desembre de 2020)

Rosa María Martínez Espinosa





[Carretera Sant Vicent del Raspeig s/n  
03011 Sant Vicent del Raspeig - Alacant  
 Tel. 07 933 5544 - Fax 45 753 8261](https://www.google.es/maps/@86.480487,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12669&trk=tyah&trkInfo=tarId%5I3810337598826%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)